"सम्माननीय बड़े भाइयों और बहनों," परम पावन ने प्रारंभ किया, और विद्यार्थियों का अभिनन्दन करने से पूर्व शिक्षकों, कर्मचारियों और अभिभावकों का अभिनन्दन किया" तथा छोटे भाइयों व बहनों मैं पुनः आप सब के साथ होकर और इन युवाओं के साथ मिलकर बहुत प्रसन्न हूँ तथा सम्मान का अनुभव करता हूँ । मेरा संबंध २० वीं शताब्दी से है तथा मेरे माता-पिता, मेरे शिक्षक और मेरे कई मित्र पहले ही जा चुके हैं। पर जब मैं आप जैसे युवा लोगों से मिलता हूँ, तब मैं भी युवा अनुभव करता हूँ। अभी भी इस शताब्दी के आठ दशक आना बाकी हैं। आपमें से जो २१ वीं शताब्दी से जुड़े हैं, के पास अवसर तथा उत्तरदायित्व है कि आप एक बेहतर, अधिक शांतिपूर्ण, करुणाशील विश्व बनाएँ। मेरी पीढ़ी में से कई इसे देखने के लिए जीवित न होंगे, पर हम आप में अपनी आशा संजोए हुए हैं।